Mika (atlikėjas)

Mika (tikrasis vardas – Michael Holbrook Penniman Jr., g. 1983 m. rugpjūčio 18 d. Beirute, Libane) – Londone gyvenantis dainininkas, išgarsėjęs 2006 m. ir pelnęs 3 „World Music Awards“ apdovanojimus kaip vienas iš geriausiai perkamų pasaulyje atlikėjų.

Biografija 
Mika gimė Beirute (Libane), Amerikoje gimusios libanietės motinos – vaikiškų drabužių dizainerės ir siuvėjos bei Izraelyje gimusio amerikiečio verslininko tėvo šeimoje kaip trečias vaikas iš penkių. Turi vyresnes seseris Paloma ir Yasmine bei jaunesnį brolį Fortuné, ir seserį Zuleika. 

Mikai būnant vos vienerių, po to kai vienos iš seserų kambario siena buvo išsprogdinta, šeima buvo priversta pasitraukti iš karo apimto Libano ir persikėlė gyventi į Paryžių, Lamartine aikštę. Įdomu tai, kad Penniman šeima gyveno virš buvusio Prancūzijos prezidento mamos namų. Pirmasis kūrinys, kurį išmoko groti pianinu, buvo Joe Dassin "Les Champs-Élysées". Septynerių parašė pirmąją savo dainą "Angry". 

Kai Mikai sukako 9-eri, dėl finansinių problemų šeima vėl persikraustė, šįkart – į Londoną, kur jis lankė Šarlio de Golio licėjų (Lycée Français Charles de Gaulle), čia jis patyrė žiaurias patyčias. Po traumuojančios patirties 6 – 8 mėnesius Mika mokėsi namuose. Po mokslų namuose pradėjo lankyti Šv. Filipo mokyklą (St Philip's School) Keningstone, kurioje buvo pagrindinis mokyklos choro atlikėjas. Paskutiniais metais lankė Vestminsterio mokyklą ir Karališkąjį muzikos koledžą (Royal College of Music), kurį metė, kad galėtų išleisti savo pirmąjį albumą. 

Mika laisvai kalba angliškai, prancūziškai, itališkai. Taip pat truputį arabiškai (libaniečių dialektu), ispaniškai, kinų mandarino kalba (mokėsi 9 metus). 

Muzikinių albumų iliustracijas Mika kūrė su savo seserimi Yasmine, kuri slepiasi po slapyvardžiu DaWack. 

Mika mėgsta niūrius ir suktus dainų žodžius derinti su linksma muzika, todėl dainos yra labai linksmos, bet ir turi prasmę. "Jei tokius dalykus pasakytum žmonėms tiesiai į akis, jie tau vožtų. Sudėk tuos pačius žodžius į dainą ir jie tau tai sudainuos ir pasakys, kad esi talentingas." – Mika. 

Vaikystėje jo vardas buvo trumpinamas Mica (Michael), bet po labai dažno netinkamo vardo tarimo "c" pakeitė į "k", taip dabar turime Mika.

Muzikinė karjera 
Platesnei klausytojų auditorijai Mika tapo žinomas be didesnės reklamos – pasiskelbęs kaip atlikėjas tik myspace.com, Mika sugebėjo sudominti tūkstančius gerbėjų, net neturėdamas savo oficialios interneto svetainės (ją sukūrė tik pirmojo savo albumo išleidimo proga). O prieš tai Mika kaip operos solistas vaidino ir Karališkuose operos rūmuose (Royal Opera House), kur atlikdavo tenoro vaidmenis bei kūrė muziką reklamoms (pvz, kramtomosios gumos „Orbit“ reklamai).

2006 m. rugsėjo mėn. Mikos balsas pirmą kartą nuskambėjo „BBC Radio“ 1 eteryje, o 2007 m. sausio mėn. jis jau karaliavo muzikos topų viršūnėse Jungtinėje Karalystėje, Airijoje ir Prancūzijoje.

Jo pirmasis singlas „Relax, Take It Easy“ pasirodė 2006 m. „BBC Radio 1“ eteryje ir iškart tapo „Savaitės įrašu“. Kitą singlą – „Grace Kelly“ – 2007 m. sausio 8 d. išleido įrašų kompanija „Universal Music“, kuris jau 2007 m. sausio 21 d. užkopė į 1-ą Did. Britanijos singlų topo vietą.

2007 m. sausio 29 d. dienos šviesą Europoje išvydo debiutinis Mikos albumas – „Life In Cartoon Motion“, kuris 2007 m. vasario 5 d. buvo išleistas ir JAV. Did. Britanijoje albumas pasiekė 5 kartus platininio statusą, o pasaulyje tapo 5-uoju perkamiausiu 2007 m. albumu. Jo parduota apie 5.6 milijono kopijų. 

Vėliau išleisti tolesni atlikėjo albumą reklamuojantys singlai „Love Today“, „Big Girl (You are Beautiful)“, „Happy Ending“ bei „Lollipop“ pakliuvo į daugelio pasaulio šalių topų dešimtukus. Dainininkas buvo apdovanotas daugybe prestižiškiausių muzikos pasaulio apdovanojimų, iš kurių svarbiausi buvo „Pasaulio muzikos apdovanojimai“ (World Music Awards), kuriuose teikiami apdovanojimai pagal pasaulinius įrašų pardavimo duomenis. Mika buvo pripažintas Pasaulio perkamiausiu debiutantu, Pasaulio perkamiausiu britų atlikėju bei Pasaulio perkamiausiu pop/roko atlikėju. Vėliau atlikėjas buvo nominuotas „Grammy“, o 2008 m. apdovanotas „Brit Awards“ kaip Geriausias britų debiutantas.

2009 m. gegužės mėn. Mika išleido mini albumą „Songs for Sorrow“, o antrasis studijinis jo albumas „The Boy Who Knew Too Much“ buvo išleistas 2009 m. rugsėjo 21 d. ir vėl susilaukė nemažo populiarumo, pakliuvęs į daugelio pasaulio šalių topus. Jį lydėjo singlai „We Are Golden“, „Blame It on the Girls“, „Rain“ ir kt. Kaip atlikėjas pats apibūdino pirmasis jo albumas buvo vaikystės vaisius, todėl antrajame norėjo pavaizduoti savo paauglystę. 

2010 m. dainininkas kartu su nemaža grupe kitų garsių atlikėjų prisidėjo prie projekto „Helping Haiti“, kuris įrašė labdaringą singlą „Everybody Hurts“, skirtą paremti Haičio žmonėms, nukentėjusiems nuo žemės drebėjimo. Singlas tapo pačiu perkamiausiu 21-ojo amžiaus Did. Britanijos labdaros singlu. Gegužę išleido singlą "We are young" skirtą filmui "Kick ass", kurį turėjo sukurti per dvi dienas.

2012 m. rugpjūčio 17 dieną Mika išleido trečiajį studijinį albumą „The Origin Of Love“. 

2013 m. – 2015 m. Teisėjavo "X Factor" Itallijoje. Nei vienas atlikėjo mokinys per tuos 3 etus neaimėjo konkurso. Po ilgų prašymų prisijungti prie Italijos "X Factor" teisėjų komandos Mika sutiko dalyvauti. Po sutarties pasirašymo Mika turėjo 2 mėnesius išmokti italų kalbą. 

2014 m. prisijungė prie "The Voice: la plus belle voix" (Prancūzijos balso) teisėjų ketverto. Pirmaisiais teisėjavimo metais Mikos mokinys Kendji Girac laimėjo konkursą. Nuo to laiko Mika neturi kito laimėtojo. 

2015 m. birželio 15 dieną išleido savo ketvirtąjį albumą "No Place In Heaven", kurį apibūdino kaip "tiesmuką, atvirą, žaismingą, bet tuo pačiu ir subrendusį albumą, kuris yra įkvėptas šešiasdešimtųjų pop muzikos" 

2019 m. Šiuo metu kuria savo 5 albumą. 

Klausytojai lygina Mikos muziką su Fredžio Merkurio, Džordžo Maiklo, Scissor Sisters, Rufus Wainwright ir Eltono Džono atliekamomis dainomis.

Manoma, kad popmuzikos pasaulyje netradiciškas Mikos vokalas apima net 5 oktavas, nors pats dainininkas teigia, kad maždaug 3,5 oktavos (tokį platų vokalo diapazoną turi ir operos solistai).

Mikai talkinantys muzikantai:
 Felix Bloxsom (mušamieji)
 Joy Joseph (pritariamasis vokalas, mušamieji)
 Max Taylor (bosinė gitara)
 Curtis Stansfield (klavišiniai, saksofonas, klarnetas)
 Tim Van Der Kuil (gitara)

Buvę grupės nariai:

 Martin Waugh (gitara, pritariamasis vokalas)
 Cherisse Ofosu Osei (mušamieji)
 Jimmy Sims (bosinė gitara)
 David Whitmey (klavišiniai, pritariamasis vokalas)
 iMMa (pritariamasis vokalas)
 Saranayde (pritariamasis vokalas)
 Michael Choi (bosinė gitara, pritariamasis vokalas)
 Sam Smith (pritariamasis vokalas)
 Luke Juby (klavišiniai)

Diskografija

Studijiniai albumai 

Plačiau žiūrėti: Mika diskografija

Apdovanojimai 

 2007 m. – „BBC Sound of 2007“ – „2007-ųjų skambesys“
 2007 m. – „World Music Awards“ – Pasaulio perkamiausias debiutantas
 2007 m. – „World Music Awards“ – Pasaulio perkamiausias britų atlikėjas
 2007 m. – „World Music Awards“ – Pasaulio perkamiausias pop / roko atlikėjas
 2007 m. – „Q Awards“ – Geriausia šukuosena
 2007 m. – „Vodafone Live Awards“ – geriausias atlikėjas
 2007 m. – „NRJ Music Awards“ – Tarptautinis metų atradimas
 2008 m. – „ECHO Awards“ – Geriausias tarptautinis debiutantas
 2008 m. – „ECHO Awards“ – Geriausias britų albumas („Life In Cartoon Motion“)
 2008 m. – „ECHO Awards“ – Geriausias britų atlikėjas
 2008 m. – „Ivor Novello Awards“ – Metų dainų kūrėjas
 2008 m. – „TMF Awards“ – Geriausias tarptautinis pop atlikėjas
 2008 m. – „Brit Awards“ – Geriausias britų debiutantas

Šaltiniai

Nuorodos 
 Oficiali Mikos interneto svetainė
 Mikos MySpace puslapis
 Mika „music.lt“ puslapyje
 Oficialus Mika VEVO vaizdo klipų kanalas
 Lietuvos Mikos Fanų Forumas „Mika Maniacs“ 

Anglijos pop dainininkai
Anglijos dainininkai